ПРОТОКОЛ № 04
от заседание на Комисия по дисциплинарните производства
на Висшия съдебен съвет,
проведено на 28 януари  2014 г.

Днес, 28 януари 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЯСЕН ТОДОРОВ
								ГАЛЯ ГЕОРГИЕВА	
                                                                           МИЛКА ИТОВА
                                                                           ЮЛИЯ КОВАЧЕВА
                                                                           СВЕТЛА ПЕТКОВА
Отсъства: Михаил Кожарев.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

	Заседанието протече при следния дневен ред:

1. Мониторингов анализ на медийните изяви на членовете на ВСС за периода 01 октомври – 31 декември 2013 г.

	2.  Жалби от Калин Иванов Божков срещу магистрати.
	
3. Обсъждане на Доклад на Европейската комисия до Европейския парламент и Съвета относно напредъка на България по механизма за сътрудничество и проверка в частта, касаеща дисциплинарната практика на ВСС.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

4. Предложение от Кирил Петров – окръжен прокурор на Окръжна прокуратура гр. Ловеч, за образуване на дисциплинарно производство и налагане на дисциплинарно наказание на Георги Любчев Аргиров – районен прокурор на Районна прокуратура гр. Троян.

5. Доклад от Силвия Илиева – и.д. главен секретар на ВСС, във връзка с решение на Комисия по дисциплинарните производства по протокол № 3/21.01.2014 г.

По дневния ред

1.ОТНОСНО: Мониторингов анализ на медийните изяви на членовете на ВСС за периода 01 октомври – 31 декември 2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение мониторингов анализ на медийните изяви на членовете на ВСС, за периода 01 октомври – 31 декември 2013 г.

2.ОТНОСНО: Жалби от Калин Иванов Божков срещу магистрати.

	КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение и прилага към дело жалбите от Калин Иванов Божков срещу магистрати.

3.ОТНОСНО: Обсъждане на Доклад на Европейската комисия до Европейския парламент и Съвета относно напредъка на България по механизма за сътрудничество и проверка в частта, касаеща дисциплинарната практика на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предоставя възможност на членовете на Комисията да направят предложения за предприемане на мерки с оглед уеднаквяване на дисциплинарната практика на ВСС.

4. ОТНОСНО: Предложение от Кирил Петров – окръжен прокурор на Окръжна прокуратура гр. Ловеч, за образуване на дисциплинарно производство и налагане на дисциплинарно наказание на Георги Любчев Аргиров – районен прокурор на Районна прокуратура гр. Троян.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Предлага на Висшия съдебен съвет, съгласно предложението от Кирил Петров – окръжен прокурор на Окръжна прокуратура гр. Ловеч, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Георги Любчев Аргиров – районен прокурор на Районна прокуратура гр. Троян.

5.ОТНОСНО: Доклад от Силвия Илиева – и.д. главен секретар на ВСС, във връзка с решение на Комисия по дисциплинарните производства по протокол № 3/21.01.2014 г.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение доклада от Силвия Илиева – и.д. главен секретар на ВСС, във връзка с решение на Комисия по дисциплинарните производства по протокол № 3/21.01.2014 г.
	5.2. Одобрява предложената от Силвия Илиева – и.д. главен секретар на ВСС, форма за водене на регистър на наказателни производства, образувани срещу магистрати – Приложение 3 към доклада.
	5.3. Изпраща доклада от Силвия Илиева – и.д. главен секретар на ВСС, ведно с приложения, до Комисия „Професионална етика и превенция на корупцията”, Комисия по предложенията и атестирането на съдии, прокурори и следователи и Комисия по правни въпроси, за запознаване и предложения.

29.01.2014 г.			                  
							 ПРЕДСЕДАТЕЛ: 
             
                                                                                        ВАСИЛ ПЕТРОВ
Експертен сътрудник
на комисията:
                                  Деница Захариева

Експертен сътрудник
на комисията:
                                  Мартин Величков

Сътрудник на комисия:
                                   Светла Кирилова